G8

G8 oli maailma juhtivate tööstusriikide ühendus, kuhu kuulusid Ameerika Ühendriigid, Itaalia, Jaapan, Kanada, Prantsusmaa, Saksamaa, Suurbritannia ja Venemaa. Nimetus G8 tuleb sõnadest "kaheksa grupp" (inglise keeles: The Group of Eight). Kõik liikmed, välja arvatud Venemaa, katkestasid oma liikmeksoleku 2014. aasta 24. märtsil Krimmi kriisi tõttu. Need liikmed jätkavad kohtumisi G7 nime all.

Grupi tippsündmuseks on iga-aastane liikmesriikide liidrite kohtumine rahvusvaheliste organisatsioonide juhtidega, kus arutatakse aktuaalseid poliitilisi ja majanduslikke küsimusi. G8 eesistujamaa vahetub igal aastal. 

G8 ajalugu sai alguse 1975. aastal Prantsusmaa presidendi Valéry Giscard d'Estaing'i korraldatud kuue juhtiva tööstusriigi riigipeade kohtumisega. Sel ajal kuulusid ühenduse liikmete hulka Ameerika Ühendriigid, Itaalia, Jaapan, Prantsusmaa, Lääne-Saksamaa ja Suurbritannia. Gruppi hakati nimetama G6 ja kui 1976 liitus sellega Kanada, siis G7. 1991 kui pärast NSV Liidu lagunemist hakkas grupi kohtumistel osalema Venemaa, hakati suurriikide ühendusest rääkima kui G7+1. 1997 toimunud Denveri kohtumisel sai Venemaast USA presidendi Bill Clintoni algatusel grupi täisliige ja sellest ajast tuntakse seda G8 nime all.

Grupp on pälvinud sageli kriitikat globaliseerumisvastastelt jõududelt. Samuti on vastuolusid tekitanud Venemaa liikmestaatus, sest paljude poliitikute ja ekspertide hinnangul ei ole tegu tõeliselt demokraatliku riigiga. Tuntumad kriitikud on olnud USA senaatorid John McCain ja Joseph Lieberman, kes esitasid 2005. aastal üleskutse Venemaa osalus ühenduses ajutiselt peatada.

G8 liidrite kohtumised

  Kuupäev  Eesistujamaa  Võõrustav riigijuht  Toimumiskoht  Märkused  23.  20.–22.06.1997 Ameerika Ühendriigid  Bill Clinton Denver, Colorado  Grupiga liitus Venemaa, moodustades G8 24.  15.–17.05.1998  Suurbritannia  Tony Blair  Birmingham  25.  18.–20.06.1999  Saksamaa  Gerhard Schröder  Köln, Nordrhein-Westfalen  Berliinis toimus paralleelselt G20 esimene tippkohtumine 26.  21.–23.07.2000  Jaapan  Yoshiro Mori  Nago, Okinawa  27.  20.–22.07.2001  Itaalia  Silvio Berlusconi  Genova  28.  26.–27.06.2002  Kanada Jean Chrétien Kananaskis, Alberta  29.  02.–03.06.2003  Prantsusmaa  Jacques Chirac Évian-les-Bains  30.  08.–10.06.2004  Ameerika Ühendriigid  George W. Bush  Sea Island, Georgia  31.  06.–08.07.2005  Suurbritannia  Tony Blair  Gleneagles, Šotimaa  G8+5 ametlik moodustamine. 32.  15.–17.07.2006  Venemaa  Vladimir Putin  Strelna, Peterburi  33.  06.–08.06.2007  Saksamaa  Angela Merkel  Heiligendamm, Mecklenburg-Vorpommern  34.  07.–09.07.2008  Jaapan  Yasuo Fukuda Tōyako, Hokkaidō  35.  08.–10.07.2009  Itaalia  Silvio Berlusconi  L'Aquila  36.  25.–26.06.2010  Kanada  Stephen Harper  Huntsville, Ontario  37.  26.–27.05.2011  Prantsusmaa  Nicolas Sarkozy  Deauville  38.  18.–19.05.2012  Ameerika Ühendriigid  Barack Obama  Camp David  39.  17.–18.06.2013  Suurbritannia  David Cameron  Lough Erne 

Vaata ka
 G7

Viited

Kategooria:Ajaloolised rahvusvahelised organisatsioonid